

**ΕΛΛΗΝΙΚΗ ΔΗΜΟΚΡΑΤΙΑ Ιωάννινα 04/02/2023**

**ΠΕΡΙΦΕΡΕΙΑ ΗΠΕΙΡΟΥ Αριθμ. Πρωτ:οικ.19093/112**

**Δ/ΝΣΗ ΔΙΑ ΒΙΟΥ ΜΑΘΗΣΗΣ-**

**ΑΠΑΣΧΟΛΗΣΗΣ-ΕΜΠΟΡΙΟΥ**

**& ΤΟΥΡΙΣΜΟΥ**

**ΤΜΗΜΑ ΤΟΥΡΙΣΜΟΥ**

Ταχ. Δ/νση: Πλ. Πύρρου 1 – ΤΚ 45221 – Ιωάννινα

Πληροφ.: Ι. Μαρκούλα

Τηλ.: 26510-87142

e-mail: i.markoula@php.gov.gr

**Πρόσκληση Περιφέρειας Ηπείρου**

 **για την έκθεση Ι.Τ.Β. στο Βερολίνο**

 Η Περιφέρεια Ηπείρου συνεχίζοντας την στοχευμένη και δυναμική της παρουσία για την προώθηση του προορισμού «Ήπειρος», στην μεγάλη τουριστική αγορά της Γερμανίας, θα συμμετέχει για άλλη μια χρονιά στην **έ**κθεση **Ι.Τ.Β. στο Βερολίνο** το διάστημα **4-6 Μαρτίου 2025.**

 Η I.T.B. αποτελεί μία από τις σημαντικότερες τουριστικές εκθέσεις διεθνώς.

**Η Περιφέρεια Ηπείρου, όπως πάντα, θα φιλοξενήσει στο περίπτερό της, που θα βρίσκεται στο Γενικό Περίπτερο του ΕΟΤ, τους φορείς και επαγγελματίες του τουρισμού οι οποίοι θα εκδηλώσουν ενδιαφέρον.**

 Στην μεγαλύτερη έκθεση τουρισμού παγκοσμίως με χιλιάδες εκθέτες και επισκέπτες δίνεται, πλέον, βαρύτητα στις Β2Β συναντήσεις. Για την Ήπειρο, που μετρά αρκετές παρουσίες στο παρελθόν, η συμμετοχή είναι ιδιαίτερα σημαντική, λόγω της μεγάλης επισκεψιμότητας από τη Γερμανία και τις προοπτικές για αύξησή της.

Περισσότερες πληροφορίες για την έκθεση στην ιστοσελίδα: [www.itb.com](http://www.itb.com)

 Στην έκθεση μπορούν να συμμετέχουν με εκπροσώπους τους στο περίπτερο της Περιφέρειας Ηπείρου: Δήμοι, Επιμελητήρια, Ενώσεις Ξενοδόχων και γενικά φορείς και επιχειρήσεις του τουρισμού. Επίσης, μπορεί να αποσταλεί και υλικό προβολής.

 Ειδικότερα, η εκδήλωση ενδιαφέροντος **μπορεί να γίνει μέχρι και την Τετάρτη 12 Φεβρουαρίου 2025**, στο email: i.markoula@php.gov.gr  με την συμπλήρωση της συνημμένης φόρμας συμμετοχής. Η αποστολή της συμπληρωμένης φόρμας στην παραπάνω διεύθυνση ισοδυναμεί με αποδοχή των όρων συμμετοχής.

 Δεδομένου ότι το ύφος του περιπτέρου της Περιφέρειας Ηπείρου ως συνεκθέτης του ΕΟΤ είναι συγκεκριμένο, δεν επιτρέπεται σε κανέναν συνεκθέτη να ενσωματώσει στο χώρο δικές του κατασκευές, φωτογραφίες, οθόνες προβολής ή άλλα διακοσμητικά στοιχεία.

 Τέλος, η Περιφέρεια Ηπείρου θα αναλάβει να μεταφέρει ενημερωτικό υλικό ( μέχρι 30 τεμάχια) των επιχειρήσεων και φορέων, ώστε να διανεμηθεί στην έκθεση το οποίο πρέπει να είναι στην Γερμανική γλώσσα και εάν δεν είναι εφικτό στην Αγγλική. Το υλικό θα πρέπει να το προσκομίσουν συσκευασμένο οι ενδιαφερόμενοι στο γραφείο 143 του διοικητηρίου της Περιφέρειας (πλατεία Πύρρου 1), το αργότερο έως την  **Δευτέρα 17 Φεβρουαρίου** **2025 και ώρα 11.00πμ.**

 **Η Διευθύντρια**

**Ιουλία Μαρκούλα**